Wytkopbuffelwever

De wytkopbuffelwever  (Dinemellia dinemelli) is in sjongfûgel yn it monotypyske skaai wytkopbuffelwevers (Dinemellia) út de famylje weverfûgels (Ploceidae). It is de iennige soarte yn it skaai Anaplectes.

 Skaaimerken 
Wytkopbuffelwevers wurde 17 oant 19 sm lang en weage 57 oant 85 gram. De fûgel hat in wite kop en wite ûnderkant en in oranje stút en oranje ûndersturtdekfearren. Op 'e iepen wjukken binne wite bannen te sjen.

Mantsjes en wyfkes ha in selde fearrekleed en binne dreech fan inoar te ûnderskieden. De snaffel is koanysk en swart. 

 Fersprieding 
De fûgel wurdt yn twa ûndersoarten ferdield en libbet fral op savanne's en drûge lânskippen mei strewellen en akasiastrûken yn 'e hoarn fan Afrika, Uganda, Kenia, Sûdan en Tanzania: 

 ôfbyld  ûndersoarteSubspecies fersprieding120pxD. d. dinemelli (E. Rüppell, 1845) noardlik ferspriedingsgebiet: Sûdan, Etioopje, Somaalje, Uganda, noardlik Kenia.120pxD. d. boehmi (A. Reichenow, 1885) súdlik ferspriedingsgebiet: Kenia en Tanzania.

D. d. dinemelli hat brune kleuren op de plakken dêr't de D. d. boehmi swarter is.

 Hâlden en dragen 
De wyfkopbuffelwever libbet yn lytse groepkes, fakentiden tegearre mei glânsprotters. Se foerazjearje meast op 'e grûn en bouwe de nêsten yn losse koloanjes yn toarnige beammen. De tagong fan in nêst sit oan 'e ûnderkant. 

 Status 
De IUCN klassifisearret de fûgel as net bedrige (Least concern, 2024) op 'e Reade list. Oannommen wurdt dat de populaasje stabyl is.

Kategory:Wytkopbuffelwever
Kategory:Fûgelsoarte
Kategory:Lânseigen fauna yn Dzjibûty	
Kategory:Lânseigen fauna yn Etioopje	
Kategory:Lânseigen fauna yn Kenia	
Kategory:Lânseigen fauna yn Somaalje	
Kategory:Lânseigen fauna yn Súd-Sûdan	
Kategory:Lânseigen fauna yn Sûdan	
Kategory:Lânseigen fauna yn Tanzania
Kategory:Lânseigen fauna yn Uganda